CELEX: 62011TN0668
Language: da
Date: 2011-12-30 00:00:00
Title: Sag T-668/11: Sag anlagt den 30. december 2011 — VIP Car Solutions mod Parlamentet

14.4.2012   
            
            
               DA
            
            
               Den Europæiske Unions Tidende
            
            
               C 109/14
            
         Sag anlagt den 30. december 2011 — VIP Car Solutions mod Parlamentet
   (Sag T-668/11)
   2012/C 109/33
   Processprog: fransk
   
      Parter
   
   
      Sagsøger: VIP Car Solutions (Hoenheim, Frankrig) (ved advokat G. Welzer)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Europa-Parlamentet betaler SARL VIP CAR SOLUTIONS 1 408 000 EUR.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om erstatning for den økonomiske og ikke-økonomiske skade, sagsøgeren finder at have lidt som følge af Parlamentets afgørelse af 24. januar 2007 om afslag på sagsøgerens bud i forbindelse med udbudsproceduren vedrørende transport af Europa-Parlamentets medlemmer i bil og minibus med chauffør under samlingerne i Strasbourg (nr. PE/2006/06/UTD/1) (1). Denne afgørelse blev annulleret ved dom afsagt af Retten den 20. maj 2009 i sag T-89/07, VIP Car Solutions mod Parlamentet (2).
   Til støtte for søgsmålet har sagsøgeren anført, at der i form af fejl fra Parlamentets side, der har ført til et tab, foreligger
   
               —
            
            
               en overtrædelse af forpligtelsen til at oplyse den pris, den valgte tilbudsgiver har tilbudt
            
         
               —
            
            
               en overtrædelse af begrundelsespligten, idet Parlamentet ikke har fremlagt nogen oplysninger om det antagne tilbuds kendetegn og relative fordele, og
            
         
               —
            
            
               et åbenbart fejlagtigt skøn, idet Parlamentet ikke har baseret sin afgørelse om afslag på de udvælgelses- og tildelingskriterier, der på forhånd er fastsat i udbudsdokumenterne.
            
         
      (1)  EUT 2006/S 177-187988
   
      (2)  Sml. II, s. 1403.